Ja. Men de må søke om norsk D-nummer, som tilsvarer personnummer for nordmenn. Utenlandsk ID-nummer kan brukes i bestillingsskjemaet her hos Starte-AS.no. Men dette krever at skjema for anmodning om tildeling av D-nummer kan legges fram for Foretaksregisteret. For at de skal kunne rekvirere et D-nummer må de se original signatur på registreringspapirene og originalt bekreftet kopi av gyldig legitimasjon, for eksempel pass, med stempel og underskrift av den som har tatt kopien. Godkjente instanser som kan bekrefte en kopi av legitimasjon er norsk offentlig myndighet, nordisk politimyndighet, norsk advokat, norsk statsautorisert/registrert revisor, norsk autorisert regnskapsfører, nordisk ambassade eller utenlandsk enheter med notarialkompetanse.